《思佳客》
清代·杨芳灿

七宝灯前卸翠翘。更更更漏可怜宵。三分华月芙蓉馆，一水明怜乌鹊桥。

栽恨叶，种愁苗。绿窗拥髻倩魂销。他生愿化无情树，不宿青鸾宿伯劳。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。